2




TIIVISTELMÄ
1	YLEISTÄ	3
1.1	Sijainti ja nykytila	3
1.2	Suunnitelma-aineistot	4
1.3	Luvat	4
1.4	Hakijan tiedot	4
2 YMPÄRISTÖ	4
2.1 Asutus ja häiriintyvät kohteet	4
2.2 Luonto	5
2.3 Kaavoitus	5
2.4 Maisema	5
2.5 Pinta- ja pohjavedet	5
3 Ottamistoiminta	6
3.1 Yleiskuvaus	6
3.2 Kiviaineksen otto ja jalostus	6
3.5 Tukitoiminnot	6
3.6 Tiejärjestelyt	6
3.7 Turvallisuus	7
3.8 Kaivannaisjätteet	7
3.9 Maisemointi	7
4 Murskauslaitos ja tuotanto	7
4.1 Louhinta ja murskausasema	7
4.2 Tuotantomäärät	8
4.3 Toiminta-ajat	8
4.4 Toiminnassa tarvittavat aineet ja niiden kulutus	9
4.5 Paras käyttökelpoinen tekniikka ja ympäristön kannalta parhaat käytännöt, BAT JA BEP	9
4.6 Päästöt ilmaan	10
4.7 Melu ja tärinä	10
4.8 Riskien arviointi ja toimet onnettomuuksien ehkäisemiseksi	11
5 Tarkkailu, raportointi ja ympäristövaikutusten arviointi	12
5.1 Tarkkailu	12
5.2 Raportointi	12
5.3 Ympäristövaikutusten arviointi	12









YLEISÖLLE TARKOITETTU TIIVISTELMÄ
YHTEISLUPAHAKEMUS 
TILOILLA KALLIOINEN 892-403-22-112, ALA-NIINIIMÄKI 892-403-22-91 JA RINTEELÄ 892-403-22-93
UURAISTEN KUNNASSA

Ala-Niinimäen tila Oy:n (y-tunnus 2401846-7) hakee ympäristönsuojelulain (527/2014) 47 a §:n ja maa-aineslain (555/1981) 4 a §:n mukaista yhteislupaa kalliokiven louhintaan ja murskaukseen sekä puhtaiden ylijäämämaiden vastaanottoon tiloilla Kallioinen 892-403-22-112, Ala-Niinimäki 892-403-22-91 ja Rinteelä 892-403-22-93. Lupaa haetaan 10 vuodeksi ja 428000 m3 louhintamäärälle. Kiinteistön 22-112 omistaa hakija Ala-Niinimäen tila Oy ja kiinteistöt 22-91 ja 22-93 Jesse Palonen ja Ville Palonen. 
Maa-aines tullaan käyttämään Uuraisten, Äänekosken ja lähialueiden rakentamisen tarpeisiin menekin mukaan.
Aineksen ottaminen tapahtuu vuosien 2026-2036 aikana. Kaivusyvyydet ja suunta ilmenevät suunnitelmakartasta. Ottamisalueen rajaus ja ottamistataso ovat nykyisen luvan mukaiset. Alueelta louhitaan kalliokiveä jalostettavaksi tällä toiminta-alueella. Toimintaa suoritetaan vaadittavalla kuormaus ja kuljetuskalustolla sekä louhintajaksojen aikana poraus- ja murskauskalustolla. Kiviaines käytetään lähiseudun rakentamisen tarpeisiin.
Alueella ei säilytetä öljyä tai polttoaineita muulloin kuin murskauksen aikana eikä huolleta koneita. Kaivun aikana syntyvät jyrkät luiskat suojataan alueen ympärille tehtyjen maavallien avulla. Lisäksi käytetään varoitusnauhaa.
Lopputilanteessa alueen ympärille rakennetaan tukeva teräsverkkoaita. Alueen rajauspaalut ja korkeushäkit rakennetaan luvan myöntämisen jälkeen.
Ottamista jatketaan jo avatusta rintauksesta. Alin ottotaso on nykyisen luvan mukainen 166.0. Ottotaso on suunniteltu kahteen eri tasoon. Eteläinen osa tasolle 166.0-167.0. Pohjoinen osa tasolle 175.0. Haettu ottomäärä on 428000 m3. Louhinta tehdään lähes pystyjyrkkään eli noin 7:1. 
Louhimalla irrotettu kiviaines murskataan ja varastoidaan toiminta-alueella. Alueella valmistetaan pääsääntöisesti erilaisia kalliomurskeen lajikkeita.
Alueen pohjalle sijoitetaan murskausjaksojen aikana siirrettävä murskauslaitos, eli alueelle ei tule kiinteitä rakenteita murskauslaitosta varten. Aseman tarkempi sijoittelu voi olla jokaisella murskauskerralla erilainen aseman siirtyessä aina louhinnan etenemän mukaan. Murskauslaitoksen sijoittelu louhinta-alueen pohjalle mahdollisimman alhaiselle tasolle.
Ottotoiminnan loputtua alueelle varastoidut pintamaat levitetään alueen pohjalle ja mahdollisiin luiskiin. Alueelle levitetään vaadittava maakerros kasvualustaksi ja se metsittyy luontaisesti. Mikäli luontaista metsittymistä ei tapahdu, sitä täydennetään siementen kylvöllä ja tarpeen vaatiessa istuttamalla männyntaimia.



1 [bookmark: _Toc229556159]YLEISTÄ
Ala-Niinimäen tila Oy:n (y-tunnus 2401846-7) hakee ympäristönsuojelulain (527/2014) 47 a §:n ja maa-aineslain (555/1981) 4 a §:n mukaista yhteislupaa kalliokiven louhintaan ja murskaukseen sekä puhtaiden ylijäämämaiden vastaanottoon tiloilla Kallioinen 892-403-22-112, Ala-Niinimäki 892-403-22-91 ja Rinteelä 892-403-22-93
Lupaa haetaan 10 vuodeksi ja 428000 m3 louhintamäärälle. Kiinteistön 22-112 omistaa Ala-Niinimäen tila Oy. Kiinteistöt 22-91 ja 22-93 omistavat Jesse Palonen ja Ville Palonen.
Maa-aines tullaan käyttämään Uuraisten ja lähialueiden rakentamisen tarpeisiin menekin mukaan.
1.1 [bookmark: _Toc229556160]Sijainti ja nykytila
Alue sijaitsee Uuraisten keskustasta 6 km itään Uurainen – Hirvaskangas maantien eteläpuolella. Uurainen - Hirvaskangas maantielle on matkaa 600 m. Teitä pitkin 1,4 km. Kangashäkin kyläkeskus sijaitsee alueesta 3 km koilliseen ja Sälliperä 1 km itään. Alueen keskipisteen koordinaatit ovat 6932200, 426000.
Ottamisalue on kokonaisuudessaan avattu maa-ainesten otolle. Suunnitelma-aluetta ympäröivät alueet ovat havupuuvaltaista metsätalousmetsää.
Suunnitelma-alue on kooltaan 10,45 ha. Suunnitelma-alueena on koko Kallioisen 2-112 tila (9.76 ha) ja osa tiloista 22-91 (0.32 ha) ja 22-93 (0.37 ha). Varsinaisen ottamisalueen, louhinta-alueen, koko on 5.25 ha. Kallioisen 2-112 tila (4.93 ha) ja osa tiloista 22-91 (0.13 ha) ja 22-93 (0.19 ha)

[image: Kuva, joka sisältää kohteen kartta, teksti, atlas

Kuvaus luotu automaattisesti]
Kuva 1 Suunnitelma-alueen sijainti peruskartalla
1.2 [bookmark: _Toc229556161]Suunnitelma-aineistot
Alue on kartoitettu uudiskartoituksena gps- ja drone-mittauksena kesäkuussa 2026. Karttaa on osin työstetty Maanmittauslaitoksen avoimesta aineistosta. Koordinaatisto on ETRS-TM35FIN ja korkeustaso N2000. Pohjakartta on tehty mittakaavaan 1:2000 2:n metrin korkeuskäyrävälein. Korkeuspisteiksi mitattiin kartassa näkyvät korkeuspisteet ja pyykkien päät. Korkeuspisteet ovat maalimerkkejä kalliossa.
1.3 [bookmark: _Toc229556162]Luvat
Alueelle on myönnetty maa-ainesten ottolupa (Uuraisten kunta, ympäristölautakunta 6.6.2016 § 37) ja ympäristölupa (Uuraisten kunta, ympäristölautakunta 1.6.2016 § 36). Lupa on myönnetty Rudus Oy:lle. Ottolupa on siirretty Rudus Oy:ltä Ala-Niinimäen tila Oy:lle 15.2.2017 vastuineen ja velvoitteineen. Alueella ei ole muita lupia. 
Nyt haetaan maa-aineslupaa sekä ympäristölupaa kallion louhintaa ja murskausta varten sekä puhtaiden ylijäämämaiden vastaanottoa varten. Vastaanotettavien maamassojen enimmäismäärä on 20000 tonnia vuodessa.
Lupaa haetaan MAL 21 § ja YSL 199 § mukaisesti toiminnan aloittamiseksi muutoksenhausta huolimatta, sillä kyseessä on jo avattu kallioalue, jossa lupa on edelleen voimassa, eikä ottotoiminnan jatkaminen oleellisesti muuta alueen maisemakuvaa, vallitsevia luonnonolosuhteita tai tee muutoksenhakua hyödyttömäksi. Tätä varten hakija esittää 10000 € suuruista vakuutta.
Voimaan tullessaan nyt haettava lupa korvaa alueella tällä hetkellä voimassa olevan luvan.
Haettavan luvan vakuudeksi ehdotetaan, 40000 €, ottotoiminnan koon sekä muiden toimintojen vähetessä alueella.
1.4 [bookmark: _Toc229556163]Hakijan tiedot
Hakija:				Yhteyshenkilö:
Ala-Niinimäen tila Oy			Harri Palonen
Niinimäentie 115, 41290 Kangashäkki		040 5780819	
				harri.palonen(at)nic.fi
Laskutustiedot:
Ala-Niinimäen tila Oy		
Niinimäentie 69, 41290 Kangashäkki	
[bookmark: _Toc229556164]2 YMPÄRISTÖ
[bookmark: _Toc229556165]2.1 Asutus ja häiriintyvät kohteet
Suunnitelma-alue rajautuu etelässä, lännessä ja pohjoisessa Ala-Niinimäen 8-98 tilaan. Tila on metsätalousaluetta. Idässä alue rajautuu tilaan Rinteelä 22-93. Tilat ovat rajautuvilta osin metsätalousaluetta kasvaen eri-ikäistä havupuumetsää. Suunnitelma-alueen eteläreunassa kulkee Niinimäen ja Rinteelän yksityistie.
Lähimmät talot sijaitsevat ottamisalueen itärajalta 320 m koilliseen ja länsirajalta 320 metriä lounaaseen. 
Lähin lomakiinteistö sijaitsee ottamisalueen kaakkoiskulmasta 480 metriä itään.  Kaikki alle 500 m etäisyydellä sijaitsevat asuin- ja lomakiinteistöt on listattu lomakkeella 610c.
[bookmark: _Toc229556166]2.2 Luonto
Lupahakemuksen kohteena olevan alueen lähiympäristö on talousmetsää, pääosin kuivaa kangasta (Vt), jonka puusto on nuorta männyn kasvatusmetsää. Kallio on alueella paikoin aivan pinnassa. Alueella ei ole luonnontilaisia soita. Alueella ei maastokäyntien yhteydessä tehty havaintoja arvokkaista pienvesistä, kuten puroista tai noroista.
Lähin Natura-alue on Lotakonsuon Natura-alue, FI0900001. Se sijaitsee ottoalueelta 750 m länteen.
Lähin yksityinen suojelualue alue on Sillankorvan luonnonsuojelualue, ottoalueelta 1 km länteen.
Lähimmät liito-oravahavainnot on tehty alueesta 400 metriä lounaaseen Ylä-Niinimäen tilan pellon reunamilla vuonna 2008. Suunnitelma-alue ei ole liito-oravan kannalta soveliasta elinympäristöä ja ottoalueen puusto ja pintamaat on poistettu jo aiemmin.
Lähin muinaismuistokohde on Purnumäen kiinteä muinaisjäännös, joka sijaitsee ottoalueelta 4 km koilliseen.
Suunnitelma-alueen välittömässä läheisyydessä ei sijaitse ennalta tunnistettuja metsälain 10§ mukaisia erityisiä elinympäristöjä. Lähin kohde, pienvesistöjen välitön lähiympäristö, sijaitsee ottoalueelta 1 km kaakkoon Niinimäen länsireunalla.
Ottamistoiminnalla ei ole nähtävissä olevia vaikutuksia edellä mainittuihin kohteisiin.
[bookmark: _Toc229556167]2.3 Kaavoitus
Keski-Suomen maakuntakaavassa on alueeseen kohdistuvana merkintänä biotalouteen tukeutuva alue ja kulttuuriympäristön vetovoima-alue. Yleiskaavaa eikä asemakaavaa alueella ei ole. Alueen läheisyydessä olevien järvien Niinijärvi ja Sällijärven ranta-alueella on voimassa Uuraisten kunnan vesistöjen rantayleiskaava (KV 19.4.2010 § 4). Kaava-alueelle on matkaa idässä noin 500 m ja lännessä noin 700 m.

Kuvaus luotu automaattisesti]
[bookmark: _Toc229556168]2.4 Maisema
Alue sijaitsee Itään viettävässä rinteessä noin 180 - 190 mpy. Kaukomaiseman osalta alue on varsin suojainen alueen jäädessä rintauksen sisään.  Alue ei erotu kaukomaisemaan ottotoiminnan osalta. Ottotoiminta muuttaa maisemakuvaa ainoastaan toiminta-alueella ja muutokset jäävät näin vähäisiksi. Metsäinen lähialue osaltaan pitää alueen varsin näkymättömissä.
Suunniteltu toiminta ei sijaitse maakunnallisesti tai valtakunnallisesti arvokkaassa kulttuuriympäristössä eikä alueella sijaitse kulttuurihistoriallisesti arvokkaita kohteita.
[bookmark: _Toc229556169]2.5 Pinta- ja pohjavedet
Alue ei sijaitse luokitellulla pohjavesialueella. Lähimpään pohjavesialueen Kangashäkin pohjavesialueen (0989207) rajaan on matkaa koilliseen 1.8 km. Ottoalueen pohjavesitasoa ei ole tutkittu. 
Nyt haetulla toiminnalla ei ole nähtävissä olevia vaikutuksia pohjavesialueeseen.
Lähin vesistö on pieni suolampi, Lahnanen (pinta tasolla noin 187.3), 200 m ottoalueen lounaispuolella. Sällijärven rantaan on matkaa ottamisalueen kaakkoiskulmasta 640 m. Sällijärven pinta on tasolla 121.5. Niinijärvi (tasolla 158.1) sijaitsee ottoalueen lounaispuolella noin 800 m päässä. Lähin virtavesi on ottoalueen länsipuolella kulkeva Niinipuro, jonka uoma sijaitsee lähimmillään noin 800 m ottoalueen länsipuolella.
Osa ottamisalueen lähimmistä itäpuolen kiinteistöistä kuuluu Hirvaskylän vesiosuuskunnan verkkoon. Lähin lähdekaivo, josta viisi kiinteistöä ottaa talousvetensä, sijaitsee kiinteistöllä (892-402-1-100), noin 370 metrin etäisyydellä suunnitelma-alueen rajalta. Alueen kaivosta on otettu vesinäyte vuosittain, joka on tutkituilta ominaisuuksiltaan täyttänyt 1.10.2015 talousvesiasetuksen terveydelliset laatuvaatimukset. Talousveden kaivonäyte otetaan jatkossakin vuosittain. Alueen läheisyydessä ei sijaitse muita hakijan tiedossa olevia käytössä olevia talousvesikaivoja. 
Alueen pintavesiä ohjataan lappoamalla alueen itäpuoliseen rinteeseen.
[bookmark: _Toc229556170]3 Ottamistoiminta
[bookmark: _Toc229556171]3.1 Yleiskuvaus
Aineksen ottaminen tapahtuu vuosien 2026-2036 aikana. Kaivusyvyydet ja suunta ilmenevät suunnitelmakartasta. Ottamisalueen rajaus ja ottamistataso ovat nykyisen luvan mukaiset. Alueelta louhitaan kalliokiveä jalostettavaksi tällä toiminta-alueella. Toimintaa suoritetaan vaadittavalla kuormaus ja kuljetuskalustolla sekä louhintajaksojen aikana poraus- ja murskauskalustolla. Kiviaines käytetään lähiseudun rakentamisen tarpeisiin.
Alueella ei säilytetä öljyä tai polttoaineita muulloin kuin murskauksen aikana eikä huolleta koneita. Kaivun aikana syntyvät jyrkät luiskat suojataan alueen ympärille tehtyjen maavallien avulla. Lisäksi käytetään varoitusnauhaa.
Ottotoiminnan loputtua alueelle varastoidut pintamaat levitetään alueen pohjalle ja mahdollisiin luiskiin. Alueelle levitetään vaadittava maakerros kasvualustaksi ja se metsittyy luontaisesti. Mikäli luontaista metsittymistä ei tapahdu, sitä täydennetään siementen kylvöllä ja tarpeen vaatiessa istuttamalla männyntaimia.
Lopputilanteessa alueen ympärille rakennetaan tukeva teräsverkkoaita.
Alueen rajauspaalut ja korkeushäkit rakennetaan luvan myöntämisen jälkeen.
[bookmark: _Toc229556172]3.2 Kiviaineksen otto ja jalostus
Ottamista jatketaan jo avatusta rintauksesta. Alin ottotaso on nykyisen luvan mukainen 166.0. Ottotaso on suunniteltu kahteen eri tasoon. Eteläinen osa tasolle 166.0-167.0. Pohjoinen osa tasolle 175.0. Haettu ottomäärä on 428000 m3. Louhinta tehdään lähes pystyjyrkkään eli noin 7:1. 
Louhimalla irrotettu kiviaines murskataan ja varastoidaan toiminta-alueella. Alueella valmistetaan pääsääntöisesti erilaisia kalliomurskeen lajikkeita.
[bookmark: _Toc229556173]3.5 Tukitoiminnot
Alueelle on rakennettu tukitoimintoalue koneiden säilytystä varten. Alue on tiivispintainen kenttä. Alueella säilytetään toiminnan aikana pyöräkuormaajaa. Alueella ei varastoida poltto- eikä voiteluaineita kuin louhinta- ja murskausjaksojen aikana ja räjähdysaineita tuodaan alueelle vain kutakin louhintakertaa varten tarvittava määrä.
Alueella syntyy vähäisiä määriä rautaromua ja sekajätettä. Nämä kerätään niitä varten tuotuihin astioihin tai lavoihin ja kuljetetaan eteenpäin asianmukaiseen kierrätyspaikkaan. Rautaromua arvioidaan syntyvän noin 100 kg ja sekajätettä 100 kg vuodessa. Alueella ei synny jätevesiä.
[bookmark: _Toc229556174]3.6 Tiejärjestelyt
Kulku alueelle tapahtuu Niinimäentietä pitkin Häkintieltä (mt 627) olemassa olevasta liittymästä. Häkintielle on matkaa 1,2 km. Kuljetuksia on arvioitu olevan noin 5-15 kpl/vuorokausi.
[bookmark: _Toc229556175]3.7 Turvallisuus
Ottamisalueen sivua pitkin kulkee Niinimäentie, joka muuttuu ottoalueen kohdalla Rinteeläntieksi. Varsinainen ottamistoiminta sijoittuu kuitenkin etäämmälle, lähimmillään noin 100 m päähän tiestä. Tiellä kulkee jonkin verran liikennettä mutta se ei ole varsinainen läpikulkuväylä.
Ottamisalue merkitään maastoon näkyvin puupaaluin ja suojataan rintauksen osalta pintamaavallilla ja lippusiimalla estämään alueelle pääsyn ja putoamisvaaran poistamiseksi. Varastokentän reunoilla käytetään myös pintamaavalleja sekä lippusiimoja alueen suojaukseen. Alueen reunoille asennetaan varoituskylttejä varoittamaan ottotoiminnasta. 
Lopputilanteessa alueen ympärille rakennetaan tukeva teräsverkkoaita.
Tulotien varteen asennetaan kyltti, jossa ilmoitetaan luvan tiedot, toiminta-ajat sekä luvan haltijan yhteystiedot.
[bookmark: _Toc229556176]3.8 Kaivannaisjätteet
Arvio alueelta saatavista pintamaista on noin 20000 m3. Pintamaat hyödynnetään alueen maisemointiin. Pintamaat kuoritaan kallion päältä ja siirretään alueen reunoille niille varatulle alueelle odottamaan lopullista maisemointia. Osa kuorituista pintamaista hyödynnetään mahdollisuuksien mukaan jo toiminnan aikana maisemoinnin tekemiseen.
[bookmark: _Toc229556177]3.9 Maisemointi
Ottotoiminnan loputtua alueelle varastoidut pintamaat levitetään alueen pohjalle ja mahdollisiin luiskiin. Alueelle levitetään vaadittava maakerros kasvualustaksi ja se metsittyy luontaisesti. Mikäli luontaista metsittymistä ei tapahdu, sitä täydennetään siementen kylvöllä ja tarpeen vaatiessa istuttamalla männyntaimia. Arvio alueen jälkihoitotoimenpiteiden kustannuksista on 8000 euroa, joka koostuu alueen luiskauksesta ja tasaamisesta sekä alueen metsittämisestä.
[bookmark: _Toc229556178]4 Murskauslaitos ja tuotanto
[bookmark: _Toc229556179]4.1 Louhinta ja murskausasema
Alueen pohjalle sijoitetaan murskausjaksojen aikana siirrettävä murskauslaitos, eli alueelle ei tule kiinteitä rakenteita murskauslaitosta varten. Aseman tarkempi sijoittelu voi olla jokaisella murskauskerralla erilainen aseman siirtyessä aina louhinnan etenemän mukaan. Murskauslaitoksen sijoittelu louhinta-alueen pohjalle mahdollisimman alhaiselle tasolle. Murskauslaitos on lähtökohtaisesti dieselmoottorikäyttöinen.
Louhinta- ja murskausasemalla louhitaan ja murskataan kalliota vuosittain keskimäärin 1-2 kertaa, noin 2-3 viikkoa kerrallaan. Kallioalueelta irrotettava louhe murskataan ja varastoidaan pääosin tällä toiminta-alueella. Kiviaineksen louhinta tapahtuu siirrettävällä kalustolla eli alueelle ei tule kiinteitä rakenteita murskaustoimintaa varten ja murskaustoiminta on vain jaksottaista. Murskausaseman sijoittelu muuttuu louhinnan edetessä louhintarintauksen suuntaan ja murskan sijoittelu aina mahdollisuuksien mukaan mahdollisimman alhaiselle tasolle. Mahdolliset ylisuuret lohkareet rikotaan iskuvasaralla. Kallion louhinta- ja murskaustyössä käytetään lisäksi mm. poravaunua, kompressoreita, kuormaus- ja kuljetuskalustoa. Kalliosta saatava louhe kuljetetaan ja syötetään esimurskaimeen, jonka jälkeen välimurskaimien ja seulojen kautta saavutetaan haluttua murskelajiketta.
Louhintatyö koostuu porauksesta, panostuksesta, räjäytyksestä sekä mahdollisten ylisuurten lohkareiden rikotuksesta. Porausreikiä tehdään tarvittava määrä ja se riippuu mm. kallion laadusta sekä louhinnan kertamäärästä. Porauksessa käytetään hydraulisia, tela-alustaisia poravaunuja, jotka on varustettu pölynkeräyslaitteistolla.
Louhinnan yhteydessä tehtäviä räjäytyksiä tulee olemaan noin 2-3 räjäytystä/louhintakerta ja räjähdys-aineita tuodaan alueelle vain kerrallaan louhintakertaa varten tarvittava määrä.
Toiminnassa noudatetaan Muraus-asetuksen mukaisia toiminta-aikoja.
Murskauslaitoksen sijainti: 6932200, 426050.
[bookmark: _Toc229556180]4.2 Tuotantomäärät
Alueella tuotetaan erilaisia kalliomurskeen lajikkeita. Vuosittain kalliota louhitaan keskimäärin noin 42800 m3 ja murskattavan kiviaineksen määrä on lähtökohtaisesti sama. 
Alueelta irrotettavan ja murskattavan kiviaineksen lisäksi alueelle tuodaan lopullisessa maisemoinnissa hyödynnettäväksi puhtaita ylijäämämaita. Näiden maamassojen enimmäismäärä on 20000 t/vuosi.
Tuotantomäärät
	Louhintamäärät ja murskattavat ainesmäärät

	
	keskimäärin (1000 t/v)
	maksimimäärä (1000 t/v)

	Louhittava kiviaines
	110
	220

	Murskattava kiviaines
	110
	220

	Tuotteet ja tuotantomäärät sekä varastointi

	
	keskimäärin (1000 t/v)
	maksimimäärä (1000 t/v)

	Kalliomurske
	110
	220

	Varastoitavat maa-ainekset
	35
	70



[bookmark: _Toc229556181]4.3 Toiminta-ajat  
Alueella noudatetaan seuraavia, nykyisen luvan mukaisia, toiminta-aikoja. Murskausta suoritetaan noin 1-2 kertaa vuodessa, noin 2-3 viikkoa kerrallaan.
	Toiminto
	Vuotuinen toiminta-aika (pv/v)
	Viikottainen toiminta-aika (viikonpäivät)
	Päivittäinen toiminta-aika 15.8-16.6
	Päivittäinen toiminta-aika 16.6-14.8

	Murskaus
	30
	ma-pe
	07.00-22.00
	

	Poraus
	15
	ma-pe
	07.00-21.00
	

	Rikotus
	15
	ma-pe
	08.00-18.00
	

	Räjäytys
	10
	ma-pe
	08.00-18.00
	

	Kuormaus ja kuljetus
	150
	ma-pe
	06.00-22.00
	ma-to 06.00-20.00

	Kuormaus ja kuljetus
	16
	
	
	pe 06.00-16.00



[bookmark: _Toc229556182]4.4 Toiminnassa tarvittavat aineet ja niiden kulutus
Toiminnassa käytettävät aineet ja niiden arvioidut määrät taulukossa
	Raaka-aine
	Kulutus avg
	Kulutus Max
	Varastointi

	Kevyt polttööljy
	100 t
	300 t
	Tukitoimintoalue

	Öljyt
	10 t
	30 t
	Tukitoimintoalue

	Voiteluaineet
	5 t
	20 t
	Tukitoimintoalue

	Kemiitti
	50 t
	150 t
	Tukitoimintoalue

	Vesi
	200 m3
	600 m3
	On louhosalueella

	Muu
	-
	-
	

	Sähkönkulutus
	5 GWh/v, aggregaatista



Vettä käytetään pölynsidontaan ja se saadaan joko alueelle tehtävästä kastelualtaasta tai tuodaan paikalle tankkiautolla. Poltto- ja voiteluaineiden säilytys vain louhinta ja murskausjaksojen aikana. Tällöin säilytys tukitoimintoalueella kaksoisvaippaväiliöissä ja/tai lukittavassa kontissa.
Räjähdysaineita tuodaan alueelle vain louhinnan yhteydessä kulloinkin tarvittava määrä. Ei pysyvää säilytystä alueella.
[bookmark: _Toc229556183]4.5 Paras käyttökelpoinen tekniikka ja ympäristön kannalta parhaat käytännöt, BAT JA BEP
Yleisesti alan parhaana käyttökelpoisena tekniikkana voidaan pitää kaikkia raaka-aineiden kulutuksen ja ympäristövaikutusten minimointiin tähtääviä toimia ja laitteita, kuten tuotantoprosessin optimointia, pöly-, melu- ja maaperäsuojauksia, säännöllisiä huoltoja, ympäristöjärjestelmiä ja ammattitaitoisen henkilökunnan käyttöä. Kiviainestuotannon parhaasta käyttökelpoisesta tekniikasta on julkaistu Ympäristöasioiden hallinta kiviainestuotannossa julkaisu, johon on koottu taustatietoa mm. alan parhaasta käyttökelpoisesta tekniikasta (BAT). Alueen toiminnassa noudatetaan em. julkaisussa esitettyjä toimintaperiaatteita. Paikalliset olosuhteet ja toiminnan laajuus huomioiden toiminnassa käytetään parasta mahdollista tekniikkaa hakemuksessa esitetyllä tavalla
Toiminnanharjoittaja sitoutuu seuraamaan toimialansa parhaan käyttökelpoisen tekniikan (BAT) kehittymistä ja parhaiden ympäristökäytänteiden (BEP) kehittymistä sekä varautuu niiden käyttöönottoon.
Parasta käyttökelpoista tekniikkaa edustavat murskauslaitoksen kuljettimien kotelointi melun ja pölyn torjunnassa. Ympäristön kannalta parhaita käytäntöjä ovat mm. murskauslaitoksen sijoittaminen mahdollisimman alhaiselle tasolle louhoksen pohjalla, mikä estää melun ja pölyn leviämistä ottamisalueen ulkopuolelle.
Kiviainesten käsittelyssä syntyviä pölyhaittoja vähennetään tarvittaessa kastelulla, koteloinneilla, kiviaineksen putoamiskorkeuden säätelyllä ja varastokasojen sijoittelulla. Melupäästöjä vähennetään käyttämällä nykyaikaista murskauslaitosta sekä työkoneita. Meluhaittoja ehkäistään myös sijoittamalla murskauslaitos louhosalueen pohjalle ympäröivään maastoon nähden alemmalle tasolle, jolloin ottoalueen rintaukset muodostavat luonnollisen meluesteen. Lisäksi kiviaines- ja pintamaakasojen sekä meluvallien avulla ehkäistään tehokkaasti melun leviämistä ympäristöön.
Hakija arvioi, että asemilla käytetään parasta mahdollista tekniikkaa. Alueella tulee toimimaan eri urakoitsijoita, jotka tuovat omat laitteensa alueelle. Louhinta, murskaus noudattaa samoja toimintamenetelmiä riippumatta urakoitsijasta. Myös ympäristövaikutukset ovat pääsääntöisesti samanlaiset. Urakoitsijoiden käytössä olevat laitteet täyttävät edellä mainitut luokitukset. Hakija valvoo, että urakkasopimuksia noudatetaan.
Päästöjä vähennetään soveltamalla parasta käyttökelpoista tekniikkaa. Tuotantoalueelle sijoitettava murskauslaitos varustetaan tarvittaessa pölynsidontalaitteistolla (kastelulaitteet, katetut kuljettimet ja koteloinnit). 
Polttoaineiden aiheuttamaa pohjavesiriskiä vähennetään teknisten ratkaisujen lisäksi harkituilla käytännöillä, kuten tukitoimintoalueella. Tukitoimintoalueen maaperä on suojattu tiiviillä suojarakenteella.
Haitallista tärinää voidaan lieventää oikealla työn suorituksella ja suunnittelulla. Räjäytyksistä aiheutuvaa tärinää ei voida poistaa, mutta niistä aiheutuvia haittoja voidaan vähentää oikeilla työmenetelmillä ja räjäytysten suunnittelulla. Louhintasuunnalla vaikutetaan tärinän leviämiseen ja oikealla panostuksella kiviaines irtoaa halutussa lohkarekoossa. Tällöin myös rikotuksen määrää voidaan vähentää, mikä osaltaan vähentää melun määrää. Räjäytyksistä tiedotetaan etukäteen. 
[bookmark: _Toc229556184]4.6 Päästöt ilmaan
Louhinta-, murskausaseman toiminnasta aiheutuu pölyä. Aseman sijainti louhintarintauksen sisäpuolella ehkäisee melu- ja pölyhaittoja alueen ulkopuolelle ja pölyvaikutuksen arvioidaan rajoittuvan asemien välittömään läheisyyteen. Pölyhaittoja vähennetään lisäksi louhinta- ja kiviaineskasojen sijoittelulla sekä kalliorintauksen avulla. Louhinnasta aiheutuu pölyvaikutusta. Poravaunut on varustettu pölynkeräys laitteistolla. Murskauslaitoksen pölyäviä kohteita ovat kuljettimien päät, seulat sekä kiviaineksen syöttö. Pölyä syntyy itse murskauslaitoksessa, kiviaineksen käsittelyssä sekä varastoinnissa, kuormauksessa ja liikennöinnissä laitosalueella. Murskauslaitoksen pölyävät kohteet sekä tarvittaessa kuormat, varastokasat ja syöttimeen kipattava louhe kastellaan vedellä. Toiminnan aikana käytetään pölynsidonnassa tarvittaessa vettä. Käytettävä vesi saadaan alueelle tehtävästä keräysaltaasta tai tuodaan tarvittaessa tankkiautolla. Kuljetustiet ovat mursketta/perusmaata ja tarvittaessa tehdään pölynsidontaa kastelulla.

	Päästöt ilmaan ja niiden puhdistaminen

	Päästö
	Päästölähde
	Päästön määrä t/v

	Hiukkaset (sis. pöly)
	Alueen toiminnot
	1,5

	Typen oksidit (NOx)
	Alueen toiminnot
	12,6

	Rikkidioksidi (SO2)
	Alueen toiminnot
	0,3

	Hiilidioksidi (CO2)
	Alueen toiminnot
	840



Alueella toimivien koneiden ja murskauslaitoksen polttomoottoreista syntyy päästöjä ilmaan. Ilmapäästöjen määrää minimoidaan koneiden ja laitteiden säännöllisellä huollolla ja kunnossapidolla. Päästöjen vähentämiseen vaikutetaan lisäksi nykyaikaista tekniikkaa käyttämällä. 
[bookmark: _Toc229556185]4.7 Melu ja tärinä
Alueelle on tehty ympäristömeluselvitys.  (Promethor 9.2.2016). Selvityksen tarkastelussa todetaan: Suoritetun mallinnuksen mukaan kiviaineksen louhinta‐ ja murskaustoiminnan aiheuttama keskiäänitaso ei ylitä Vna:n 800/2010 melutason raja‐arvoja, kun toiminta tapahtuu ottamissuunnitelmassa esitetyn mukaisesti. Murskauslaitoksen sijoittaminen louhoksen pohjatasolle pienentää ympäristön melutasoja useita desibelejä verrattuna tilanteeseen, kun murskauslaitos on maanpinnan tasolla ilman meluntorjuntamaavalleja.
Toiminnan merkittävimmät melulähteet ovat poraus, lohkareiden rikotus sekä murskaus. Melua syntyy myös liikennöinnistä. 
Panostusreikien poraus aiheuttaa ääntä, joka on taajuudeltaan tasaista mutta melko nopeasti vaimenevaa. Räjäytys on aina impulssimainen melutapahtuma. Rikotus aiheuttaa impulssimaista melua. Rikotus tapahtuu yleensä pohjatasolla ja rikotustarve pyritään aina minimoimaan jo louhintavaiheessa. Murskaustoiminnasta aiheutuva melu on lähinnä mekaanisen murskainten jyskyttävää ääntä ja louheen syötöstä aiheutuvaa kolinaa. Myös työkoneet ja liikenne aiheuttavat melua mutta se on laadultaan tasaista.
Ottoalueen seinämät, varastokasat sekä ottoalueen ulkopuolelle maavalleiksi kasatut pintamaat estävät tehokkaasti melun leviämistä lähimpien häiriintyvien kohteiden suuntaan. Lisäksi melupäästöjä vähennetään käyttämällä nykyaikaisia murskauslaitoksia sekä työkoneita.
Tärinää toiminnassa aiheuttavat louhinnassa tehtävät räjäytykset. Tärinää hallitaan säätelemällä käytettävän räjähdeaineen määrää sekä nallien hidasteajoilla. Räjäytyksistä tehdään panostuspöytäkirja. Räjäytykset suoritetaan siten, ettei lähialueen kiinteistöille aiheudu vaurioita.
Eri toimintojen yhtäaikaista meluvaikutusta pienennetään myös ajoittamalla melua aiheuttavat toiminnot kuten murskaus, rikotus ja poraus suoritettavaksi mahdollisuuksien mukaan eri aikaan, eikä päällekkäin keskenään. Tällä tavoin vähennetään merkittävästi syntyvää yhteismeluvaikutusta.
Nykyisen luvan aikana alueella on tehty kertaalleen melumittaus. Mittauksessa ei havaittu vaadittuja raja-arvoja ylittäviä melutasoja. 
Tärinä on mitattu jokaisessa räjäytyksessä kiinteistö 892-404-1-469 kivijalasta. Aiemmin mitattu useammasta kivijalasta, omistajat ovat ilmoittaneet, ettei näille mittauksille ole tarvetta. 
Pölymittaus on alueelle suoritettu kahdesti, eikä niissä ole havaittu raja-arvot ylittäviä pitoisuuksia.
[bookmark: _Toc229556186]4.8 Riskien arviointi ja toimet onnettomuuksien ehkäisemiseksi
Murskauslaitoksen normaalista toiminnasta ei aiheudu haittaa pohja- ja pintavesille. Alue ei sijaitse pohjavesialueella. Maaperän likaantumisvaara aiheutuu alueella louhinta- ja murskausjaksojen aikana varastoitavien ja käsiteltävien poltto- ja voiteluaineiden sekä laitteissa ja koneissa käytettävien hydrauliikkaöljyjen vuotojen riskistä onnettomuus- ja häiriötilanteessa. 
Kevyttä polttoöljyä säilytetään 2-vaippasäiliöissä. Säiliö on varustettu ylitäytönestimellä ja laponestolla. Polttoaineputkisto on pääsääntöisesti teräsrakenteinen. Letkuston taitekohdat ja joustavat liitoskudokset ovat teräskudoksella vahvistettua letkua. Letkustojen kuntoa seurataan viikoittain prosessivalvonnan yhteydessä. 
Toiminta-alueella on tukitoimintoalue, joka on kovapintainen kenttä. Alueella säilytetään pyörökuormaajaa. Murskan tankkaus urakoitsijan vastuulla mutta erityistä varovaisuutta noudattaen. Murskan tankkaus suoritettava murskan sijoituspaikassa, joten tätä varten alueelle varataan imeytysturvetta tai vastaavaa öljyn ja polttoaineiden imeyttämiseen sopivaa ainetta.
Alueella työskenneltäessä kiinnitetään erityistä huomiota laitteiden ja koneiden kuntoon sekä öljyn ja polttoaineiden huolelliseen käsittelyyn. Alueelle varataan turvetta tai muuta öljynimeytysainetta riittävä määrä, jotta mahdollisen öljyvahingon sattuessa voidaan heti ryhtyä asianmukaisiin torjuntatoimenpiteisiin. Vahingoista ilmoitetaan heti valvovalle viranomaiselle sekä paikalliselle pelastusyksikölle. 
Ennen toiminnan aloittamista alueelle laaditaan turvallisuussuunnitelma tai aluesuunnitelma, josta käy esille alueen eri toiminnot ja niihin liittyvät yksilöidyt tiedot. Suunnitelmaa säilytetään aseman tai asemien käyttöpisteessä. 
Poliisin, pelastuslaitoksen ja Uuraisten kunnan ympäristöviranomaisen puhelinnumerot pidetään toimistojen ja valvomoiden ilmoitustauluilla.
Häiriön sattuessa laitoksen käyttäjä keskeyttää toiminnon ja häiriö poistetaan ennen tuotannon jatkamista. Tarpeen mukaan viranomaiset voidaan hälyttää puhelimitse. Työntekijöiltä informoidaan kaikista toimenpiteistä. Työntekijöille kerrotaan ennakkoon toimintaohjeet onnettomuustilanteiden varalta. 
[bookmark: _Toc229556187]5 Tarkkailu, raportointi ja ympäristövaikutusten arviointi
[bookmark: _Toc229556188]5.1 Tarkkailu
Laitoksen toiminnasta pidetään käyttöpäiväkirjaa, joka tarvittaessa toimitetaan valvontaviranomaiselle. Käyttöpöytäkirjasta käyvät ilmi prosessin valvontaan ja aistinvaraiseen havainnointiin liittyvät toimenpiteet. Ennen toiminnan aloittamista asema esitetään toimintakunnossa ja ilmoitetaan työmaavastuuhenkilöiden tiedot. Vuosittain toimitetaan valvontaviranomaiselle edellistä vuotta koskeva raportti laitoksen toiminnasta. Vuosiraportissa esitetään kootusti käyttöpäiväkirjaan tehdyt kirjaukset aistinvaraisesti tehdyistä havainnoista, melun ja pölyn leviämisestä sekä muista lupamääräysten vaatimista asioista. Pölyn ja melun leviämistä seurataan aistinvaraisesti. Havaitut poikkeamat huomioidaan ja korjaavat toimenpiteet tehdään välittömästi.
[bookmark: _Toc229556189]5.2 Raportointi
Hakija vastaa alueen toiminnoista. Hakija teettää urakan urakoitsijoilla, joiden urakkasopimuksissa on määritetty kunkin urakan osalta ne vastuuhenkilöt, jotka vastaavat urakoista ja niihin liittyvistä erillistoiminnoista. Hakija valvoo, että urakat ja niiden vastuut hoidetaan sovitusti. 
[bookmark: _Toc229556190]5.3 Ympäristövaikutusten arviointi
Normaalilla ottamistoiminnalla ei maiseman muuttumisen lisäksi ole hakijan näkemyksen mukaan merkittäviä vaikutuksia ympäristöön. Parasta mahdollista tekniikkaa ja ympäristön kannalta parhaita käytäntöjä hyödyntämällä myös vaikutukset ympäröivään luontoon jäävät vähäisiksi. 
Toiminnalla ei ole vaikutusta vesistöihin eikä niiden käyttöön. Alue ei sijaitse pohjavesialueella, eikä normaalilla ottamistoiminnalla ole  haitallisia vaikutuksia pohjavesiin. Alueen pintavedet suotaantuvat laskeutusaltaan jälkeen lähialueen maaperään. 
Ilmanlaatuun kohdistuvat vaikutukset ovat paikallisia ja vähäisiä. Valtaosa päästöistä syntyy murskauksesta, seulonnasta sekä työkoneista. Päästöt keskittyvä työmaa-alueelle, eikä niillä ole juurikaan merkitystä alueen ulkopuolella. Kallion porauksesta tulee jossain määrin kivipölyä, joka laskehtii maahan pääosin alle sadan metrin. Poraus- ja murskauskalustossa käytetään nykyaikaista pölynsidontaa. Räjäytyksestä kuuluu satunnaisesti räjähdysääniä, jotka ovat kuultavissa lähitaloissa. Murskauksesta kuuluva ääni kantautuu lähialueille. Louhinnan äänet vaimentuvat tuntuvasti ottoalueen sijaitessa ns kattilan tavoin mäkialueen laen alapuolella ja ottoalueen rintausten ja meluvallien vaimentaessa ääniä. Alueelta kuljetettava maa-ainesten ajo kuormittaa jonkin verran lähiteitä. Suunniteltua louhintaa ja murskausta on vuosittain arviolta 15-40 päivää. Suunnitelma-alueen ulkopuoliset metsäalueet jäävät metsätalouskäyttöön, joten ottotoiminta ei näy kaukomaisemassa. Ympäristöhaittojen vähentämiseksi suunnitellut toimenpiteet, arviot toimintaan liittyvistä riskeistä, onnettomuuksien estämiseksi suunnitelluista toimista ja sekä toiminnan ympäristövaikutusten tarkkailusta hoidetaan viranomaisten vaatimassa laajuudessa.
Nykyisen luvan aikana alueen toiminnoista ei ole aiheutunut melu- pöly- tai tärinähaittaa lähialueille.

